2015. gada 13. oktobrī Rīkojums Nr. 634

Rīgā (prot. Nr. 54  29. §)

**Par apropriācijas pārdali asistenta pakalpojumu nodrošināšanai pašvaldībās**

1. Lai nodrošinātu valsts finansētos asistenta pakalpojumus pašvaldībās, atbalstīt apropriācijas pārdali Labklājības ministrijas pamatbudžeta ietvaros 2015. gadam:

1.1. budžeta apakšprogrammas 05.01.00 "Sociālās rehabilitācijas valsts programmas" ietvaros samazinot jaunajai politikas iniciatīvai "Samaksas par pakalpojumu sniegšanu paaugstināšana institūcijās, kuras uz noslēgto līgumu pamata nodrošina valsts finansēto ilgstošas sociālās aprūpes un sociālās rehabilitācijas pakalpojumu sniegšanu, un četrās psihoneiroloģisko slimnīcu ilgstošas sociālās aprūpes un sociālās rehabilitācijas nodaļās" piešķirtos līdzekļus 653 994 *euro* apmērā, tai skaitā subsīdijām un dotācijām 239 426 *euro* apmērā un valsts budžeta uzturēšanas izdevumu transfertiem pašvaldībām noteiktam mērķim 414 568 *euro* apmērā, un palielinot izdevumus valsts budžeta uzturēšanas izdevumu transfertiem pašvaldībām noteiktam mērķim 653 994 *euro* apmērā;

1.2. no budžeta apakšprogrammas 20.03.00 "Piemaksas pie vecuma un invaliditātes pensijām", samazinot dotāciju no vispārējiem ieņēmumiem un izdevumus valsts budžeta uzturēšanas izdevumu transfertiem no valsts pamatbudžeta uz valsts speciālo budžetu (piemaksām pie vecuma pensijām) 3 063 101 *euro* apmērā, uz budžeta apakšprogrammu 05.01.00 "Sociālās rehabilitācijas valsts programmas", palielinot dotāciju no vispārējiem ieņēmumiem un izdevumus valsts budžeta uzturēšanas izdevumu transfertiem pašvaldībām noteiktam mērķim 3 063 101 *euro* apmērā.

2. Ņemot vērā šā rīkojuma 1.2. apakšpunktā minēto izdevumu samazinājumu valsts budžeta uzturēšanas izdevumu transfertiem no valsts pamatbudžeta uz valsts speciālo budžetu, atbalstīt apropriācijas samazinājumu Labklājības ministrijas valsts sociālās apdrošināšanas speciālajā budžetā 2015. gadam apakšprogrammā 04.01.00 "Valsts pensiju speciālais budžets", samazinot ieņēmumus no pārējām dotācijām no valsts pamatbudžeta un izdevumus sociālajiem pabalstiem (vecuma pensijām) 3 063 101 *euro* apmērā.

3. Labklājības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1. un 2. punktam.

4. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. un 2. punktā minēto apropriācijas pārdali un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali.

Ministru prezidente Laimdota Straujuma

Labklājības ministrs Uldis Augulis